La platja de Gandia acull el 28 torneig de rugbi platja Seven Safor
25 juliol 2023

## La platja de Gandia acull el 28 torneig de rugbi platja Seven Safor25 juliol 2023Última actualització: 25 juliol 2023

![](../gestion/img/98f73b40527de8481493573417c0a217ace6a207b0719fd0f9280facb10f1377.jpg)  
  

El regidor d’Esports, **Jesús Naveiro**, acompanyat de la presidenta del Club de Rugby la Safor, **Elisa González Miñana**, ha presentat la 28 edició del torneig de rugbi platja Seven Safor.

Tindrà lloc el dissabte pròxim, 29 de juliol, al passeig Neptú 72, enfront de l'edifici Albatros. Enguany serà una competició més emocionant que les anteriors i comptarà amb la participació de 14 equips: 7 masculins, 4 femenins i 3 sub-16. Hi haurà equips procedents d’Albacete, d’Alacant o de València, a més de jugadores femenines de la lliga italiana. L’horari serà de 9 a 13h i de 16 a 20h.

Cal recordar també que es juga el ‘3 temps’ al camp de beisbol, una trobada amb un caire més social on els jugadors i les jugadores hi fan vincles d’amistat.

«Estem molt contents per tornar a celebrar un esdeveniment d’aquest magnitud. Demostrem, una vegada més, que la ciutat té la capacitat d’acollir aquest tipus d’activitats. Apostem pel binomi turisme-esport», ha assegurat Naveiro, qui ha convidat la ciutadania a assistir-hi.

L'esdeveniment ha sigut organitzat pel Club de Rugby de La Safor, juntament amb la col·laboració del Departament d'Esports de l'ajuntament i la Federació de Rugby de la CV.

«La competició forma part del circuït Seven Platja CV, del qual Gandia és una de les tres seus, junt a València i Costa Blanca. A més, volem fomentar la inclusió i per això estem organitzat un partit amb la participació de la Fundació Espurna», ha explicat la presidenta del Club de rugbi la Safor.